Aalborg Stiftstidende, 1837-08-19
Nyeste Postefterretninger. Portugal. Efterretningerne derfra have i længere Tid været meget forvirrede. Jmidlertid syntes der at være Meget for den Formodning, at Opstanden til Fordeel for Den Pedro Charte vilde gaae af med Seieren. Adskillige Symptomer vare meget mistænkelige. Paa de forskjellige Landingspladse vare Vagterne blevne forstærkede og havde Ordre til ikke at lade Nogen komme til eller fra Land. Forbudet strakte sig endogsaa til de brittiske Skibe. Den engelske Admiral fordrede det forsaavidt hævet, hvilket da ogsaa inddrømmedes ham; imidlertid bemærkede Justitsministeren Caldeira, da dette Punct forhandledes i Cortes, at han ikke vilde indestaae for de i Lissabon boende Englænderes Liv, hvis den brittiske Magt atter, ligesom sidst, vilde blande sig i Statens indre Anliggender. Urolighederne, som, ved det constitutionelle Chartes Proclamation, udbrøde i Minho, havde imidlertid havt lignende Uroligheder til Følge i Alentejo. Dronningen udstedte i den Anledning en Proclamation, i hvilken hun beder sine troe Portugisere om, ikke at tvinge hende til at anvende Lovens hele Strænghed. - Proclamationen har imidlertid ikke gjort den tilsigtede Virkning, hvis man skal troe de Beretninger, som det, til Liverpool fra Lissabon ankomne Dampskib Manchester, har bragt til England. Det forlod Lissabon den 31te Juli og da havde Opstanden for Don Pedros Charte grebet meer og meere om sig. Marquis Saldanha havde forladt Hovedstaden, hvor man ikke havde vovet at fængsle ham og havde i Cintra, hvor et fra Lissabon deserteret Detaschement Landsenerer havde forenet sig med ham, sat sig i Spidsen for et Antal Officerer og Soldater, med hvilke han nu truer Hovedstaden, hvis Linier, vel ere satte i Forsvarsstand, men hvor man dog ikke sætter Liid til nogen almindelig Modstand. Præsidenten i Ministeriet, Juan de Oliveira, havde, tilligemed sin Collega, Castro Percira, nedlagt Portefeuillen, fordi man ei havde villet følge hans Raad, for en Tid at sætte det af Dronningen givne Charte ud af Kraft. Cortes havde ved en Deputation ladet Dronningen tilkjendegive deres Hengivenhed og at de holdt fast ved Forfatningen, som ved Revolutionen i September blev indført. Deputationen blev ikke stedet til Audients, og man befrygtede, at Dronningen vilde søge Tilflugt paa et engelsk Krigskib. Staden Abrantes skal være faldet i Jnsurgenternes Hænder, ja endog Fæstningen Santarem har proclammeret Don Pedros Charte. Natten til den 28de var Hovedstaden i største Urolighed; Allarmtrommen slog og Borgergarden kaldtes til Vaaben. Flere Batailloner af Arsenalets Besætning og af Nationalgaden marscherede udenfor Linierne, men uden at støde paa Fjenden. Et Detaschement Artilleri, som vilde desertere fra Belem, blev endnu til rette Tid afvæbnet; en Oberstlieutenant med 40 Mand, som havde vægret sig ved at tage Deel i det i Regiments Revolte, hvortil de hørte, vare indtrufne til Lissabon. Sammenholder man med disse sørgelige Efterretninger om det overhaandtagende Anarki paa denne Deel af den pyrenæiske Halvs med dem, som adskillige engelske Blade meddele fra deres Correspondenter paa Stedet selv, stoder man vel paa enkelte Modsigelser, men saameget er vist, at Tilstanden er fortvivlet, og at man, muligviis allerede med næste Post, maa modtage meget vigtige Efterretninger fra denne Kant. Finantsforlegenhederne have naaet den allerhøieste Grad. Ved et Laan paa 5000,000 Lst. havde man haabet at hjælpe sig ud af Øieblikkets Forlegenhed, men deer nu, siden Revolutionen for Don Pedros Charte har grebet saameget om sig, ingen Rimelighed for, at dette Laan, vil komme istand, da Regieringens Existents i Øieblikket staaer altformeget paa Spil til at kunne vente Tillid hos Fonds=Speculanter.